मोनाबिलिनि समब्लाबो खोमसि सौसिखनो हायि हरमोन। बाथौनि सेराव थानाय सेवालि बिफांनि दालाइयाव बानानै फेसाया हुरा- हुरा गाबदोंमोन। बामनानै लानाय गोरलैयाबो सान हाबनायनि उननिफ्रायनो हब्रा हब्रा गाबदोंमोन। गाबरोङै गथवा बुरखायख हायै गाबदों। जानांगौ बिनो खैफोदनि इसारामोन। माएसे गिलु-बालु हर। बे समावनो साब्रैसो सुबुङा गोसोम गान-जोम,मोखांआव मुखा गाननानै दों दों गुमै थाग्रा खथायाव हाबफैनानै मोसाया मै बारसिननाय बायदि बारसिनदोंमोन जानांगौ। खथा सिङावनो दानदिसे खमज्लादोंमोन जानांगौ । आबवा आगोर गोमादोंमोन बिदि हरखाब जाब्रबथायाव।